**Activitate: Surprinderea esenţialului unei teme**

Obiectivul activităţii: Această activitate vă ajută să redaţi prin coafură diferite teme: elemente ale naturii; imaginea viitorului; abundenţa etc

Această sarcină va fi realizată de către întreaga clasă, pentru ceilalţi colegi din şcoală.

Realizaţi o paradă a coafurilor având ca temă „Anotimpurile anului reflectate în coafură”.

Cerinţe:

* organizaţi clasa, stabilind rolul fiecărui elev în cadrul lucrării;
* selectaţi manechinele astfel încât să existe o diversitate a coafurilor (coafuri pe păr lung, mediu şi scurt);
* folosiţi tehnici variate de lucru pentru realizarea coafurilor;
* alegeţi locul de prezentare a paradei;
* concepeţi programul paradei;
* alegeţi un fond muzical adecvat;
* culegeţi informaţii din mai multe surse;
* realizaţi lucrările propuse;
* fotografiaţi coafurile în timpul paradei şi ataşaţi-le la portofoliu.

Timp de lucru: 7 zile.